Schools in 33702 | ST PETERSBURG CHRISTIAN SCHOOL
Your Searchhas been saved ST PETERSBURG CHRISTIAN SCHOOL
2021 62ND AVE N
Ms Kathy Spangler
1165 Venetian Harbor Drive Ne
2550 63rd Ter N
1567 83rd AVe. N.
1327 84th Avenue N 1327d Gupta-broer rig vertoë ná NVG miljoene laat bevries | Maroela Media
Die omstrede sakeman Atul Gupta het ŉ aansoek by die Bloemfontein-landdroshof ingedien om die Nasionale Vervolgingsgesag (NVG) se batebeslagleggingseenheid voor die hof te daag oor die R10 miljoen in sy persoonlike rekening wat die liggaam laat bevries het.
Dié geld word na bewering verbind met die belastingbetalersgeld wat veronderstel was om vir die Vrede-suiwelprojek aangewend te word.
Gupta het in ŉ beëdigde verklaring gesê hy is tans nié in Suid-Afrika nie. Volgens hom het hy deur middel van “ander partye wat ook in die saak geraak word” bewus geword van ŉ bewaringsbevel wat toegestaan is ingevolge die beslaglegging van geld in sy rekening.
Volgens hom het hy nog nié die bevel onder oë gehad nie, maar is intussen deur sy prokureurs in kennis gestel van die batebeslagleggingseenheid wat sy geld laat bevries het.
Hy het gesê sy beëdigde verklaring is in “uiterste haas” voorberei en in Dubai by die Suid-Afrikaanse konsulaat-generaal onderteken.
Dít volg nadat die hoë hof die NVG se aansoek om sowat R220 miljoen – bates van die beweerde verdagtes in die saak – te bevries vroeër toegestaan is.
Gupta beoog om die NVG se aansoek ter syde te stel. Sy vertoë sal na verwagting op 1 Maart aangehoor word.
Intussen het Fikile Mbalula, minister van polisie, gesê ŉ lasbrief is vir Ajay Gupta en vier ander verdagtes se inhegtenisneming uitgereik in verband met die polisieondersoek na die Vrede-suiwelprojek.
ŉ Neef van die Gupta-broers en sewe ander verdagtes het reeds verlede week in die landdroshof in Bloemfontein verskyn nadat die Valke klopjagte op die Guptas se huis in Saxonwold en ander persele uitgevoer het.
Wierzycka het onder meer R200 000 aangebied vir een van Gupta se lyfwagte wat met die polisie in verbinding tree oor waar hy hom bevind en R200 000 vir die eerste beskuldigde in die Vrede-suiwelprojek om staatsgetuie te word.
Die Valke het hulself intussen gedistansieer van die belonings. Die bedrogsaak in die Vrede-suiwelprojek sal weer op 17 Augustus aangehoor word.
So Frikkie – ek vra weer – wanneer is jou “enige tyd’ vir die inhegtenisname van die Gupta’s?
Insiggewend hoe die eens ongekroonde prinse wat na hartelus op ‘n nasionale militere basis geland het vir ‘n familietroue of dit hulle eiendom is nou die windhond ding doen…
Ag man ek wens Fikile wil eerder gaan sokker speel !!!! Alles is mos vir hom sports!.
Die ondersoekbeamptes in die saak teen die Guptas het verdag opgetree. Hulle het die Guptas kort-kort gedreig met vervolging, ook dat lasbriewe vir hul arrestasie uitgreik gaan word en dan verder net getalm met die ondersoek. Dit dui daarop dat hulle die Guptas ‘n kans gegee het om landuit te vlug. Ek dink nie die regeringslui wil die Guptas in hegtenis sien nie, want as lg. begin praat gaan baie senior regeringsmense, insluitende die helfte of meer van Zuma se groot kabinet, tjoekie toe. Indiër sakemanne is daarvoor bekend dat hulle baie noukeurig rekord hou van alle transaksies waarby hulle betrokke is vir moontlike latere gebruik.
Ek het hierdie stelling al vantevore hier op MM gemaak en ek was toe reg.
Goeie werk Valke goeie werk!!
Dankie Grassie – dit maak vir my sin!!!
Ek sou dink dat die konsulaat-generaal iemand binne in sy konsulaat in hegtenis kan neem en na Suid Afrika kan stuur. Die lasbrief is mos uitgereik en die binnekant van die konsulaat is deel van Suid Afrika? Ajay Gupta was daar by hom in die konsulaat.
Dit is n goeie vraag.
Ek dink Ajay moet persoonlik hier in SA in die hof verskyn en sy saak stel. Hy moet dan gearresteer word indien hy die saak verloor. Indie hy enige intregiteit het, sal hy vinnig na SA kom en homself verdedig. Intussen hoop ek maar al sy eiendomme word onteien.
Ek hoop die Gupta neef se paspoort is gekonfiskeer, anders gaan hy ook probeer vlug na Dubai…
anti-crime · 11 maande gelede
Om te vlug – kos geld.
En dink jy nou die Guptas het nie geld nie? Word wakker.
Nou waaroor maak Ajay en Atul nou geraas vanaf oorkant die water.As hulle dan onskuldig is laat hulle hof toe kom en hulle onskuld bewys.Hoekom het hulle in die eerste plek gevlug.Kan iemand my se van watter land is hulle nou eintlik burgers.Nee die konsul-generaal mag nie die arrestasies uitvoer en die mense terugstuur S A toe nie.Aansoek moet gedoen word vir hulle uitlewering .
Thea Gerbet · 11 maande gelede
Nou is die tyd om op die Optinum Myn beslag te lê. Asook die paleise in Saxonworld. Die regering wou al lankal ‘n myn hê en dalk kan die eiendomme se opbrengs vir die suiwelprojek teruggegee word
Thea jou slimkop,Die myn kan onder staatsbeheer geplaas word en hulle ander bates kan verkoop word en so kan alle gelde wat hulle ons land skuld vereffen word.Ek sien die manne se prokureur beweer dit is toevallig dat hulle al drie in die buiteland is en dat hulle die lasbriewe betwyfel.Hoekom kom hulle nie terug en vind uit nie.